— 407 — 



semble pour le recouvrement de la liberté de le prince de Condé, si les 

 ayanl mené iusquez là, il y avoyt faulte de leur dict payement et que 

 nosire attente fust frustrée, chose que nous asseurons que Dieu et vostre 

 majesté ne permettra point. Il me reste donques à vous tenir advertie. 

 Madame, de Testât en quoy se retrouvent nos atVayres qui est tel, que le 

 prince de Condé continue de se déporter en sa captivité constamment et 

 vertueusement, comme nous cognoissons par toutes les nouvelles que 

 nous avons de nos ennemys faisant courir le bruit de venir assiéger ceste 

 ville où , si ilz s'adressent , ilz y trouveront des gens si bien délibérez de les 

 recevoir que , avec Tayde de Dieu , ilz n'y gagneront que de la honte et con- 

 fusion , et y ay laissé M. D'Andelot mon frère pour la garder. Nous venons 

 maintenant estre advertiz de Lyon de M. de Soubize, comme le baron 

 des Adrez ayant esté practiquépar M. de Nemours avoit comploté de faire 

 entrer quelque gendarmerie et gens de pied de M. de Nemours dedans 

 Rommans , ville du Daulphyné , dont il a esté empesché par le sieur de 

 Mouvans et par la noblesse du pays , qui se sont saisiz de sa personne et le 

 ont mené prisonnier à \^alance pour le envoyer en Languedoc devers 

 mon frère , nagueres cardinal de Chastillon , et M. Crussol , qui ont presc^ue 

 délivré le dict pays de Languedoc de la tyrannie des ennemys de Dieu et 

 du roy, afin de le faire punir et servir d' example aux autres déserteurs de 

 Dieu, de leur debvoir et de la patrie. Sur ce voyant le dict M. de Ne- 

 mours son entreprise faillie et aussy c[ue beaucoup de gens de guerre 

 estoient sortys de Lyon pour y faire entrer des vivres , a volu surprendre 

 le dict Lyon par escalade, mais il a esté repoussé vivement avec meurtre 

 de ses gens et la dicte ville pourveue de vivres pour plus de troys m.oys; 

 de sorte que le Lyonnois et Daulphiné sont aujourd'huy conservé du 

 grand dangier ou ilz estoient par les menées de nos ennemys. C'est tout 

 ce que je feray entendre pour le présent à vostre majesté, pour ne l'en- 

 nuyer de longue lettre , la suppliant trés-humblement d'avoir si bonne 

 souvenance de le prince de Condé et de toute ceste compaignie , que nous 

 ressentions le secours et la faveur de vostre bonté et grandeur autant que 

 l'occasion, la nécessité présente et la justice de ceste cause le requièrent. 

 Sur ce faisant requeste à Dieu conserver vostre majesté , Madame , en trés- 

 parfaite santé et prospérité, et benyr toutes vous actions. Je ne veulx 

 aussy obmettre à vous dire, Madame, que M. de Guyse a faict escrire 

 une lettre signé du roy, de la royne m ère et de c[uelques princes adres- 

 sant aux princes de l'empire et une autre au mareschal de Hessen et 

 reitmesters , que pareillement le dict sieur de Guyse a contraint jusques 

 aux petits princes estans en bas aage de signer, pour déclarer que toute 

 ceste compaignie est rebelle et séditieuse. 

 Orléans, ce xxix janvier i562-i563 '. 



^ Record olfice, Stale papcrs , France, vol. XXJX. 



